CELEX: 32019D1855
Language: da
Date: 2019-11-05 00:00:00
Title: Kommissionens gennemførelsesafgørelse (EU) 2019/1855 af 5. november 2019 om ændring af gennemførelsesafgørelse 2013/776/EU om oprettelse af Forvaltningsorganet for Undervisning, Audiovisuelle Medier og Kultur

6.11.2019   
               
               
                  DA
               
               
                  Den Europæiske Unions Tidende
               
               
                  L 285/14
               
            
         KOMMISSIONENS GENNEMFØRELSESAFGØRELSE (EU) 2019/1855
         af 5. november 2019
         om ændring af gennemførelsesafgørelse 2013/776/EU om oprettelse af Forvaltningsorganet for Undervisning, Audiovisuelle Medier og Kultur
         EUROPA-KOMMISSIONEN HAR
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 58/2003 af 19. december 2002 om vedtægterne for de forvaltningsorganer, der skal administrere opgaver i forbindelse med EF-programmer (1), særlig artikel 3, og
         ud fra følgende betragtninger:
         
                     (1)
                  
                  
                     Meddelelsen fra Kommissionen til Europa-Parlamentet, Rådet, Det Europæiske Økonomiske og Sociale Udvalg og Regionsudvalget »Et troværdigt udvidelsesperspektiv for landene på Vestbalkan og et øget engagement heri fra Den Europæiske Unions side« (2) vedtaget i henhold til Europa-Parlamentets og Rådets forordning (EU) nr. 231/2014 (3) fastsætter en handlingsplan for bl.a. bedre samarbejde inden for uddannelse, unge og sport, herunder arbejde for at beskytte Vestbalkanlandenes kulturarv, bekæmpe ulovlig handel med kulturgoder og fremme deres kulturelle og kreative industrier, herunder samarbejde inden for kultur og audiovisuelle politikker.
                  
               
                     (2)
                  
                  
                     Forvaltningsorganet for Undervisning, Audiovisuelle Medier og Kultur (i det følgende benævnt »organet«) fik ved Kommissionens gennemførelsesafgørelse 2013/776/EU (4) til opgave at forvalte programmet »Et Kreativt Europa«. Tilvejebringelse af finansiering til at muliggøre deltagelse i samme type foranstaltninger som under de programmer, der allerede forvaltes af organet, er en effektiv måde at nå målgrupperne for de internationale samarbejdsinstrumenter. Sådanne foranstaltninger finansieres fortsat af internationale samarbejdsinstrumenter, imidlertid er gennemførelsesbestemmelserne de samme som i de programmer, der forvaltes af organet.
                  
               
                     (3)
                  
                  
                     Organet har udvist en effektiv tilgang til forvaltningen af EU-programmer. Igennem flere år har det opbygget kompetence, færdigheder og kapacitet inden for forvaltning af de programmer, som det får uddelegeret.
                  
               
                     (4)
                  
                  
                     I den fælles meddelelse til Europa-Parlamentet og Rådet »En EU-strategi for internationale kulturelle forbindelser« (5) fremhævedes mellemfolkelige forbindelsers rolle som en del af EU's offentlige og kulturelle diplomati og henviste udtrykkeligt til de programmer, der forvaltes af EACEA.
                  
               
                     (5)
                  
                  
                     Cost-benefit-analyser, der blev foretaget i henhold til artikel 3, stk. 1, i forordning (EF) nr. 58/2003, fremhævede både de kvantitative besparelser og kvalitative fordele ved at uddelegere forvaltningen af finansieringen, der har til formål at muliggøre deltagelse i sådanne foranstaltninger, til organet. Desuden har denne uddelegering ingen finansiel virkning på organets administrationsbudget.
                  
               
                     (6)
                  
                  
                     De aktiviteter, der udføres af organet, er i overensstemmelse med dets nuværende mandat og mission. De udgør en fortsættelse af de eksisterende aktiviteter ved blot at udvide indkaldelserne, så det bliver muligt for støttemodtagere, som de internationale samarbejdsinstrumenter er rettet mod, at deltage. Omvendt ville en ordning, hvor Kommissionen varetager forvaltningen internt, være forstyrrende, da de aktiviteter, som det påtænkes at uddelegere, aldrig er blevet forvaltet internt af de generaldirektorater, som organet hører ind under, og som ikke har kapacitet til at varetage dem internt.
                  
               
                     (7)
                  
                  
                     Derfor bør ansvaret for at gennemføre finansiering fra de internationale samarbejdsinstrumenter til at muliggøre deltagelse i de samme aktioner som dem, der allerede administreres af organet, tillægges organet, og gennemførelsesafgørelse 2013/776/EU bør derfor ændres.
                  
               
                     (8)
                  
                  
                     I artikel 3, stk. 1, litra e), første afsnit, præciseres det, at organet er ansvarligt for »projekter inden for videregående uddannelse« under instrumenterne for det eksterne samarbejde. For at være i overensstemmelse med organets mulighed for at forvalte deltagelse af internationale samarbejdsinstrumenter inden for uddannelse, unge og sport og støtte de kulturelle og audiovisuelle sektorer, bør denne tekst ændres.
                  
               
                     (9)
                  
                  
                     Foranstaltningerne i denne gennemførelsesafgørelse er i overensstemmelse med udtalelse fra Forvaltningsorganudvalget —
                  
               VEDTAGET DENNE AFGØRELSE:
         
            Artikel 1
            I gennemførelsesafgørelse 2013/776/EU foretages følgende ændringer:
            
                        1)
                     
                     
                        I betragtning 10 ændres leddet
                        
                                    —
                                 
                                 
                                    »projekter inden for videregående uddannelse, der hører ind under instrumenterne for det eksterne samarbejde (…)«
                                 
                              til
                        
                                    —
                                 
                                 
                                    »projekter inden for uddannelse, audiovisuelle medier, kultur, statsborgerskab og ungdom, der hører ind under instrumenterne for det eksterne samarbejde (…)«.
                                 
                              
                  
                        2)
                     
                     
                        Artikel 3, stk. 1, litra e), første afsnit, affattes således:
                        
                                    »e)
                                 
                                 
                                    projekter inden for uddannelse, audiovisuelle medier, kultur, statsborgerskab og ungdom, der hører ind under instrumenterne for det eksterne samarbejde:
                                    
                                                —
                                             
                                             
                                                Europa-Parlamentets og Rådets forordning om et instrument til førtiltrædelsesbistand (IPA II) (*)
                                                
                                             
                                          
                                                —
                                             
                                             
                                                Europa-Parlamentets og Rådets forordning om et europæisk naboskabsinstrument (**)
                                                
                                             
                                          
                                                —
                                             
                                             
                                                Europa-Parlamentets og Rådets forordning om oprettelse af et instrument til finansiering af udviklingssamarbejde (***)
                                                
                                             
                                          
                                                —
                                             
                                             
                                                Europa-Parlamentets og Rådets forordning (EU) nr. 234/2014 af 11. marts 2014 om oprettelse af et partnerskabsinstrument for samarbejde med tredjelande  (****)(EUT L 77 af 15.3.2014, s. 77).
                                             
                                          
                                                —
                                             
                                             
                                                Rådets forordning om oprettelse af den 11. europæiske udviklingsfond (*****)Rådets forordning (EU) 2015/322 af 2. marts 2015 om gennemførelse af 11. Europæiske Udviklingsfond (EUT L 58 af 3.3.2015, s. 1).«
                                             
                                          
                              
                           (*)  Europa-Parlamentets og Rådets forordning (EU) nr. 231/2014 af 11. marts 2014 om oprettelse af et instrument til førtiltrædelsesbistand (IPA II) (EUT L 77 af 15.3.2014, s. 11)."
                        
                        
                           (**)  Europa-Parlamentets og Rådets forordning (EU) nr. 232/2014 af 11. marts 2014 om oprettelse af et europæisk naboskabsinstrument (EUT L 77 af 15.3.2014, s. 27)."
                        
                        
                           (***)  Europa-Parlamentets og Rådets forordning (EU) nr. 233/2014 af 11. marts 2014 om oprettelse af et instrument til finansiering af udviklingssamarbejde for perioden 2014-2020 (EUT L 77 af 15.3.2014, s. 44)."
                        
                        
                           (****)  Europa-Parlamentets og Rådets forordning (EU) nr. 234/2014 af 11. marts 2014 om oprettelse af et partnerskabsinstrument for samarbejde med tredjelande (EUT L 77 af 15.3.2014, s. 77)."
                        
                        
                           (*****)  Rådets forordning (EU) 2015/322 af 2. marts 2015 om gennemførelse af 11. Europæiske Udviklingsfond (EUT L 58 af 3.3.2015, s. 1).«"
                        
                     
                  
         
            Artikel 2
            Denne afgørelse træder i kraft dagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 5. november 2019.
            
               
                  På Kommissionens vegne
               
               
                  Formand
               
               Jean-Claude JUNCKER
            
         
         
            (1)  EFT L 11 af 16.1.2003, s. 1.
         
            (2)  COM(2018) 65 final.
         
            (3)  Europa-Parlamentets og Rådets forordning (EU) nr. 231/2014 af 11. marts 2014 om oprettelse af et instrument til førtiltrædelsesbistand (IPA II) (EUT L 77 af 15.3.2014, s. 11).
         
            (4)  Kommissionens gennemførelsesafgørelse 2013/776/EU af 18. december 2013 om oprettelse af Forvaltningsorganet for Undervisning, Audiovisuelle Medier og Kultur og om ophævelse af afgørelse 2009/336/EF (EUT L 343 af 19.12.2013, s. 46).
         
            (5)  JOIN/2016/029 final.
      
      
         
            BILAG
            
               COST-BENEFIT-ANALYSE
            
            
               Kvantitativ analyse
            
            Som led i organets fjerde midtvejsevaluering har en retrospektiv analyse af evalueringsperioden vist tydelige besparelser takket være uddelegeringen til organet.
            De samlede faktiske omkostninger til uddelegeringen til forvaltningsorganet (1) udgjorde 146 mio. EUR i perioden 2015-2017. Disse omkostninger var meget lavere end de anslåede omkostninger ved en intern løsning. I perioden 2015-2017 udgjorde de faktiske omkostningsbesparelser ved forskellen på løsningen med forvaltningsorganet og den interne løsning 57,1 mio. EUR (svarende til 28,1 % af de anslåede omkostninger til den interne løsning). Ved sammenligning af de oprindeligt anslåede besparelser med de faktiske besparelser ved uddelegeringen af opgaver til EACEA har det vist sig, at de faktiske besparelser i perioden 2015-2017 var 6,5 % højere end de oprindelige skøn (57,1 mio. EUR sammenlignet med 53,6 mio. EUR). Som forventet i den forudgående cost-benefit-analyse skyldtes besparelser i løsningen med forvaltningsorganet primært en højere andel af eksternt personale til lavere omkostninger (kontraktansatte), der var ansat ved forvaltningsorganet og et lavere samlet antal ansatte.
            
               Kvalitativ analyse
            
            De internationale samarbejdsinstrumenters finansiering af deltagelse i politikker vedrørende uddannelse, unge, kultur og audiovisuelle medier drager fordel af en række vigtige synergier. Ved at vedtage en eksisterende ramme for foranstaltninger og en eksisterende infrastruktur af metoder til at nå støttemodtagerne i målgruppen opnås der fuld effekt af de eksisterende foranstaltninger, der allerede forvaltes af organet. Uddelegering til organet udnytter den mangeårige ekspertise og navnlig de stordriftsfordele, som ikke ville være tilgængelige ved en intern løsning. Selv uden de ovenfor beskrevne betragtelige besparelser på grund af personaleomkostninger gør agenturets større erfaring på området det muligt for de internationale samarbejdsinstrumenter at opnå driftsmæssige mål på en måde, der ikke ville være mulig, hvis Kommissionen udførte disse foranstaltninger internt.
            
               FORENKLET FINANSIERINGSOVERSIGT
            
            
                        
                           Driftsmæssige forpligtelsesbevillinger forvaltet af organet (000 EUR)
                        
                     
                     
                        
                           2019
                        
                     
                     
                        
                           2020
                        
                     
                  
                        Den nuværende situation
                     
                     
                        
                           829 111 
                        
                     
                     
                        
                           881 151 
                        
                     
                  
                        Internationale samarbejdsinstrumenter, der bidrager til politikker vedrørende unge, kultur og audiovisuelle medier
                     
                     
                        
                           10 500 
                        
                     
                     
                        
                           10 500 
                        
                     
                  
                        I alt
                     
                     
                        
                           839 611 
                        
                     
                     
                        
                           891 651 
                        
                     
                  
                        Procent
                     
                     
                        
                           1,3 %
                        
                     
                     
                        
                           1,2 %
                        
                     
                  
                        
                           Personale (antal medarbejdere) ved organet
                        
                     
                     
                        
                           2019
                        
                     
                     
                        
                           2020
                        
                     
                  
                        Nuværende situation (ingen ændring)
                     
                     
                        438
                     
                     
                        438
                     
                  
                        
                           Organets administrative budgetloft (EU-28)
                        
                     
                     
                        
                           2019
                        
                     
                     
                        
                           2020
                        
                     
                  
                        Nuværende situation (ingen ændring)
                     
                     
                        48 574 
                     
                     
                        47 549 
                     
                  
               (1)  Herunder omkostninger til koordinering og overvågning ved Kommissionen samt omkostninger dækket af EØS/EFTA, tredjelande og EUF-bidrag.